Neutrosofia, un concept original în filosofîe, creat de un român 


Florentin Smarandache a părăsit România în 1988 (avea pe atunci 33 de ani), petrecînd 
doi ani într-un lagăr de transfugi din Turcia, aşteptînd cu tenacitate viza pentru Statele Unite. 
Pînă în acel an între 1982-1984, predase matematicile în Maroc. 

Absolvent al Facultăţii de Matematică a Universităţii Craiova, se distinsese în domeniul 
ştiinţific, descoperind funcţii si secvenţe din Teoria Numerelor care îi poartă numele. 

Dezamăgit de regimul communist, deopotrivă persecutat, interzicîndu-i-se să publice în 
domeniul matematicii şi al literaturii, cere azil politic, convins că pe această cale poate intra mai 
uşor în America. Motivul: interzicerea participării la congrese, interzicerea doctoratului şi a 
publicării lucrărilor. 

Pînă la vîrsta emigrării scrisese foarte mult, fără a publica aproape nimic. La plecare a 
îngropat manuscrisele în via casei părinteşti din Vîlcea, ascunse în cutii de aluminiu in care se 
vindea laptele praf. 

Personalitate neobişnuit de creativă, Florin Smarandache s-a distins deopotrivă în 
domeniul matematicii, poeziei, filosofici. Actualul professor al Universităţii New Mexico din 
SUA a fost invitatul redacţiei noastre, fiind rugat să ne spună cîteva cuvinte despre contribuţia sa 
originală în domeniul filozofiei. 

Reporter:Pentru cei mai puţin familiarizaţi cu tennenul de neutrosofie, concept original, 
care vă aparţine, vă rugăm să ne spuneţi cum aţi ajuns la constituirea sa? 

Florin Smarandache :Am pornit de la logica clasică, care afirmă că o propoziţie poate 
avea valoarea adevărat sau fals. în logica modernă se admite că valoarea de adevăr a unei 
propoziţii poate include posibilităţile: adevărat, fals, nedeterminat. 

R.: Se afirmă că este o generalizare a dialecticii lui Hegel. Ce componentă a dialecticii 
sale aţi exploatat spre a vă configura propriul concept? 

F.S.: Hegel în dialectica susţine că pentru orice propoziţie atîta vreme cit există şi poate 
fi afirmată, apare automat şi opusul ei. Aceeaşi dialectică a aplicat-o şi Marx în analiza socială, 
iar Hegel a folosit-o la nivelul ideilor. 

R.: Neutrosofia este un termen care vă aparţine. Care este justificarea, sensul său? Şi care 
este conţinutul său? 

FS.: Pornind de la faptul că există propoziţii (= paradoxurile) concomitent adevărate şi 
false, am semnalat că acest caz nu era prins în logica fuzzy, a propoziţiilor vagi. 

Creatorii logicii fuzzy, L Zadeh afirmă că o propoziţie are două componente: să fie 
adevărată de pildă 30% şi restul 70% falsă. Părţii de nedeterminare, care se găseşte între 
adevăr şi fals împreună cu părţile de adevăr şi fals le-am extins limita pînă la 300% pe total, 
fiecare component e ] — 0,1 00 + [ . Astfel încît extremele adevărat - fals au fost împinse în 
aleatoriu. 

Acest intentai virtual al aleatorului aparţine unor parametri ascunşi care, pe parcursul 
experimentărilor practice sau a operaţiilor teoretice se pot releva. 

Am numit “neutru ” acest intentai, în care o dimensiune se află în starea de a nu putea 
primi valoarea “adevărat” sau “fals”. Această ştiinţă se dinamizează din confruntarea cu 
realitatea. Aplicaţiile sale sînt în inteligenţa artificială, care lucrează cu noţiuni vagi, imprecise, 
contradictorii, sau cu sferă nedeterminată. 

